
Caritas Crne Gore za potrebe projekta ACTIVE raspisuje javni poziv s ciljem izbora inicijative koja doprinosi pristupačnoj komunikaciji.

Cilj
Sredstva se dodjeljuju pravnim licima za inicijative koje su svojim djelovanjem značajno doprinijele razvoju i primjeni pristupačne komunikacije i informacione pristupačnosti, kao i unapređenju uključivanja osoba sa invaliditetom.
Cilj inicijative za doprinos pristupačnoj komunikaciji  je prepoznati, podržati i promovisati organizacije i javne institucije koje svojim radom doprinose uklanjanju informacionih i komunikacionih barijera za osobe sa invaliditetom.
Inicijativa se dodjeljuje za aktivnosti, usluge, materijale ili rješenja koja doprinose pristupačnoj komunikaciji, boljoj dostupnosti informacija, digitalnoj pristupačnosti i ravnopravnijem učešću osoba sa invaliditetom u zajednici.
Projekat ACTIVE – Accessible Communication Toward Inclusion of Vulnerable and Excluded Persons on Western Balkans usmjeren je na promovisanje pristupačne komunikacije, informacione pristupačnosti i jednakog učešća osoba sa invaliditetom u zajednici.
Kroz projekat se nastoji povećati razumijevanje značaja dostupnih, jasnih i razumljivih informacija za sve građane, posebno za osobe sa invaliditetom, starije osobe, osobe sa teškoćama u čitanju i razumijevanju, kao i druge ranjive grupe.
Pristupačna komunikacija podrazumijeva da informacije budu dostupne, razumljive i upotrebljive svim osobama kojima su potrebne, uključujući osobe sa invaliditetom. To obuhvata korišćenje jasnog jezika, lako razumljivih tekstova, pristupačnih digitalnih dokumenata, pristupačnih web-stranica, alternativnih formata i komunikacije prilagođene potrebama korisnika.
PRAVO NA UČEŠĆE IMAJU
Organizacije civilnog društva, uključujući udruženja osoba sa invaliditetom, humanitarne organizacije,fondacije i druge neprofitne organizacije koje djeluju u oblasti ljudskih prava, socijalne uključenosti, obrazovanja, zdravstva, kulture, pristupačnosti ili podrške osobama sa invaliditetom.
Organizacije moraju biti registrovani i djelovati na teritoriji Crne Gore.

PRAVILNIK I KRITERIJUMI
Cilj je prepoznati institucije i organizacije koje sistematski unaprijeđuju pristupačnu komunikaciju, digitalnu pristupačnost i ravnopravno učešće osoba sa invaliditetom.
Kriterijumi za ocjenjivanje prijavljenih inicijativa obuhvataju:
· pristupačnu i razumljivu komunikaciju;
· dostupnost informacija u različitim prilagođenim formatima;
· aktivno uključivanje osoba sa invaliditetom;
· inovativnost rješenja;
· održivost ostvarenih rezultata.
Finansijski će biti podržane ukupno tri inicijative, pri čemu će svakoj inicijativi biti dodijeljena sredstva u iznosu do 1.700,00 EUR.
Finansijska sredstva se dodjeljuju za inicijative koje su dale doprinos razvoju pristupačne komunikacije i informacione pristupačnosti. Dodijeljena sredstva namijenjena su za dalji razvoj, unaprijeđenje, širenje ili promociju postojeće ili nove inicijative.
Dobitnici finansijskih sredstava obavezuju se da sredstva koriste u skladu sa ciljevima Javnog poziva i da dostave kratki izvještaj o korišćenju sredstava i ostvarenim rezultatima.
POSTUPAK PRIJAVE
Potrebno je dostaviti:
· ispunjen prijavni obrazac;
· opis inicijative;
· dokaze o realizovanim aktivnostima i rezultatima (fotografije, poveznice, publikacije, izvještaji i sl.).
Dokumentaciju u elektronskoj verziji potrebno je poslati na e-mail adrese: caritasberane@gmail.com I caritas.mne.direktor@gmail.com  sa naslovom:
„Inicijativa za doprinos pristupačnoj komunikaciji“
Dodatne informacije o podnošenju inicijative
Ako su vam potrebne dodatne informacije, pitanja možete poslati e-poštom najkasnije do 16. novembra 2026. godine na e mail adrese: caritasberane@gmail.com i caritas.mne.direktor@gmail.com
Nepotpune prijave, kao i prijave dostavljene  poštom ili na bilo koji drugi način koji nije propisan ovim Pozivom, neće se razmatrati.
Prijave dostavljene na neodgovarajućim obrascima takođe neće biti razmatrane.
ROK ZA PODNOŠENJE INICIJATIVE
Rok za podnošenje inicijative je 20. novembar 2026. godine do 16:00 časova.
Prijave podnesene nakon isteka roka neće biti razmatrane.


OBAVEZE DOBITNIKA FINANSIJSKIH SREDSTAVA
Dobitnici se obavezuju da će:
· koristiti finansijska sredstva za razvoj, unapređenje, širenje ili promociju postojeće inicijative ili za kreiranje nove inicijative;
· dostaviti finansijski i narativni izvještaj šest mjeseci nakon dodjele sredstava;
· omogućiti Caritasu Crne Gore korišćenje osnovnih informacija o inicijativi u svrhu promocije dobrih praksi u oblasti informacione pristupačnosti.

